De beste spillerne i Tippeligaen 2015 ble hedret. RBKs Ole Selnæs ble både årets spiller og årets midtbanespiller. Se alle vinnerne!

Søndag var det siste serierunde. Som seg hør og bør ble de beste fra sesongen hedret med Gullball-priser.

Dette er et samarbeid mellom NFF, Norsk Toppfotball og TV 2.

Odds Frode Johnsen (41) ga seg etter en fantastisk karriere og fikk Kniksens hederspris.

Rosenborgs midtbanelegeant Ole Selnæs (21) har hatt en fantastisk sesong. Den ferske seriemesteren ble hedret med prisen for årets midtbanespiller og aller gjevest – årets spiller i Tippeligaen 2015.

– Det er utrolig stort. Det er en ære rett og slett. Jeg blir utrolig glad. Det er stor konkurranse, det er mange gode spillere i Tippeligaen, sa Selnæs da han fik prisen for årets spiller.

Her er en oversikt over vinnerne:

Årets keeper – Ørjan Nyland.

Årets trener – Bob Bradley.

Årets dommer – Svein Oddvar Moen.

Årets unge spiller – Iver Fossum.

Kniksens hederspris – Frode Johnsen.

Årets forsvarer – Jonas Svensson.

Årets midtbanespiller – Ole Selnæs.

Årets angriper – Alexander Søderlund.

Årets spiller – Ole Selnæs.